NAROČNIK:

OBČINA BOROVNICA  
PAPLERJEVA 22

1353 BOROVNICA

ŠT. PROJEKTA: 198

Priprava novega odloka o kategorizaciji občinskih cest in novega odloka o občinskih cestah ter elaborata podatkov dejanske rabe zemljišč

ODLOK O OBČINSKIH CESTAH

Izvajalec:  
STRUCTURA, gradbeno projektiranje, svetovanje in informatika d.o.o.  
Koroška cesta 2  
4000 KRANJ

Kranj, maj 2020

|  |  |  |
| --- | --- | --- |
|  | Projekt | Priprava novega odloka o kategorizaciji občinskih cest in novega odloka o občinskih cestah ter elaborata podatkov dejanske rabe zemljišč |
|  | Vsebina projekta | Poročilo |
|  | Naročnik | Občina Borovnica  Paplerjeva 22  1353 Borovnica |
|  | Številka projekta | 198 |
|  | Izdelovalec | STRUCTURA, gradbeno projektiranje, svetovanje in informatika d.o.o.  Koroška cesta 2  4000 KRANJ |
|  | Vodja projekta | Gvido Modrijan, univ. dipl. inž. grad. |

VSEBINA

[1 uvod 4](#_Toc39827667)

[2 Izvedba projekta 4](#_Toc39827668)

[2.1 Analiza veljavnih občinskih odlokov o cestah 4](#_Toc39827669)

[2.2 Analiza državne zakonodaje in pridobljenega strokovnega gradiva 4](#_Toc39827670)

[2.3 Priprava predloga odloka o cestah 5](#_Toc39827671)

# uvod

S strani Občine je bilo pridobljeno naročilo novelacije odloka o občinskih cestah. Obstoječi odlok izhaja še iz leta 1999, ko je bila podlaga za njegov sprejem še druga. V vmesnem času je namreč državna zakonodaja (Zakon o javnih cestah) bila nadomeščena z novo (Zakon o cestah), ki pa je od svoje uveljavitve dalje leta 2011 doživela kar nekaj sprememb. Zadnjo spomladi letošnjega leta.

Občina bo poleg novelacije odloka o cestah, uredila tudi področje kategorizacije občinskih cest in na ta način pravno formalno celovito uredila področje skrbi za občinsko cestno omrežje.

Izvedba projekta novelacije odloka o občinskih cestah je razdeljena razdeljena na več delov, kot so:

* analiza veljavnih občinskih odlokov o cestah,
* analiza državne zakonodaje,
* analiza obstoječega strokovnega gradiva
* priprava predloga odloka o cestah,
* uskladitev predloga odloka o cestah z občinsko upravo,
* predstavitev predloga odloka o cestah pristojnemu občinskemu odboru,
* sprejem odloka o cestah na občinskem svetu.

Zgoraj navedene aktivnosti so podrobneje predstavljene v nadaljevanju poročila.

# Izvedba projekta

## Analiza veljavnih občinskih odlokov o cestah

V okviru prevzetih del je bila najprej analizirana dokumentacija obstoječih odlokov o cestah preostalih slovenskih občin. Pregledani so bili praktično vsi sprejeti odloki o cestah vseh slovenskih občin. Navedeni detajlni pregled obstoječe občinske zakonodaje je bil izveden iz razloga ugotovitve, kako občine prilagajajo lokalno zakonodajo spremembam državne zakonodaje; koliko so pri pripravi lokalne zakonodaje neodvisne od državne zakonodaje in koliko se lokalna zakonodaja navezuje na odloke drugih lokalnih skupnosti.

Ugotovljeno je bilo predvsem:

* da odloki lokalnih skupnosti ne sledijo spremembam državne zakonodaje,
* da odloki lokalnih skupnosti ne vsebujejo individualnih rešitev ter,
* da so odloki lokalnih skupnosti predvsem prepisi oziroma navezave drug na drugega.

Po opravljenem pregledu množice odlokov lokalnih skupnosti je bilo ugotovljeno, da njihova materija za pripravo novelacije odloka o cestah občine Borovnica ni zadosti, zato so bile poiskane druge možnosti, ki so podrobneje opredelile obseg in vsebino predvidenega odloka o cestah.

## Analiza državne zakonodaje in pridobljenega strokovnega gradiva

Analiza državne zakonodaje je neobhodno potrebna, da se lahko pripravi relevantni predlog odloka o cestah. Državna zakonodaja - Zakon o cestah (UL RS, št. 109/10, 48/12, 36/14 – odl. US, 46/15 in 10/18), določa celovit obseg urejanja državnega prometnega omrežja, ki pa ga je potrebno prilagoditi občinski specifiki.

Dodatno je bilo pridobljeno strokovno gradivo Pristojnosti in naloge občine z uvodnimi pojasnili in komentarjem, avtorja dr. Boštjan Brezovnika, ki zelo podrobno določa obveznosti:

* občinskega sveta
* župana občine
* občinske uprave
* redarstva

Navedeno gradivo je v povezavi z aktualnim zakonom o cestah posledično predstavljajo najobsežnejšo osnovno podlago, na podlagi katere je bil pripravljen predlog odloka o cestah.

## Priprava predloga odloka o cestah

Pripravljeni predlog odloka o cestah je predvsem namenjen uporabnikom prometnega omrežja in posledično vsebuje predvsem določbe, ki uporabnika na pregleden način obvestijo o njegovih pravicah in dolžnostih. Seveda državna zakonodaja mnogo podrobneje, kot predlog odloka, obravnava tematiko upravljanja, gradnje, vzdrževanja cest, vendar vsa ta določila ni smiselno vključiti v občinski odlok o cestah.

Zakon o cestah ima naslednjo okvirno zgradbo:

* splošne določbe, ki veljajo za vse ceste
* določbe, ki veljajo za državne ceste
* določbe, ki veljajo za občinske ceste

Pripravljeni odlok tako povzema pomembnejše splošne določbe, ki jih podrobneje naveže na termin »občinske ceste«. Odlok prepiše določbe zakona o cestah tudi, kadar so predpisane zakonske sankcije in so sankcije, določene z odlokom, nižje. Kadar pa je predvideno, da se zakonsko predpisane sankcije ne spreminjajo, odlok določb zakona o cestah ne prepisuje. To se predvsem vidi v členih, ki določajo obveznosti vzdrževalca občinskih cest in obveznosti udeležencev v prometu, ki zadevajo predvsem poslovne subjekte in ne posameznike. V tovrstnih primerih se upoštevajo določbe zakona (maksimalna obremenitev mase vodil, maksimalna osna obremenitev vozil, predpisane dolžnosti vzdrževalca občinskih cest). Na drugi strani so določbe, ki kaznujejo tudi posameznike, določene z odlokom, saj so posamezniki v nekaterih primerih sankcionirani mileje od zakonsko predvidene kazni. Pravne osebe pa se v vseh primerih delijo na mikro in male na eni strani ter srednje in velike na drugi strani, kot to omogoča Zakon o prekrških. Tudi višina kazni je med njimi različna. Občina na ta način upošteva finančno zmogljivost poslovnih subjektov.

Pri pripravi predloga odloka o cestah je tako bil podrobno pregledan obstoječi odlok o cestah, iz katerega so bili izločeni členi, ki v odlok ne sodijo. Hkrati se v novi predlog odloka dodajo členi, ki vanj sodijo. Predvsem pa so bili vsi obstoječi členi obstoječega odloka prilagojeni določbam aktualne zakonodaje (izrazi, sankcije, vsebina…).

Pripravljeni predlog odloka o cestah je bil pregledan in usklajen s pristojnim medobčinskim inšpektorjem.

Pripravil:

Gvido Modrijan, univ. dipl. inž. grad.